**CENU APTAUJA NR. TNPz 2025/48**

**“Videonovērošanas iekārtu iegāde Talsu novada pašvaldības vajadzībām”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets: Videonovērošanas iekārtu iegāde Talsu novada pašvaldības vajadzībām.**
	2. **Paredzamais līguma izpildes laiks:** 24 (divdesmit četru) mēnešu laikā no līguma noslēgšanas brīža un piegāde jāveic pēc Pasūtīja pieprasījuma.
	3. **Preču piegādes adrese:** Kareivju iela 7, Talsi, Talsu novads, LV-3201.
	4. Līgums ar cenu aptaujas uzvarētāju tiks noslēgts pēc šīs cenu aptaujas rezultātā noskaidrotā finansējuma apjoma, kas nepieciešams iegādes veikšanai, pieprasīšanas, apstiprināšanas un saņemšanas Talsu novada pašvaldībā.
2. **Piedāvājuma iesniegšanas vieta:**
	1. Piedāvājumu var iesniegt, nosūtot uz e-pastu: iepirkumi@talsi.lv līdz **2025. gada 27. maija plkst. 10.00.**
	2. **Kontaktpersona:** Talsu novada pašvaldības informācijas un komunikāciju tehnoloģiju nodaļas galvenais IKT administrators Jānis Kārklevalks, e-pasts: janis.karklevalks@talsi.lv, tālr. 29968496.
	3. Iesūtot piedāvājumu pretendentiem **obligāti** jānorāda:Pieteikums TNPz 2025/48 “Videonovērošanas iekārtu iegāde Talsu novada pašvaldības vajadzībām”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	2. Piedāvājumam pilnībā jāatbilst tehniskajai specifikācijai, tehniskajam piedāvājumam un izvērstam finanšu piedāvājumam (1. pielikums).
	3. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums), tehnisko specifikāciju, tehnisko piedāvājumu un izvērstu finanšu piedāvājumu (1. pielikums). Ja Pretendents Piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pastu iepirkumi@talsi.lv.
	4. Pretendentam iepriekšējo 3 (trīs) gadu laikā (2022., 2023., 2024. gads un 2025. gadā līdz piedāvājuma iesniegšanas dienai) ir pieredze vismaz 1 (viena) līguma izpildē, kura ietvaros ir veikta videonovērošanas iekārtu piegāde. Pie iesniedzamajiem dokumentiem jāpievieno aizpildīta Pretendenta kvalifikācijas un pieredzes apraksta forma (3. pielikums).
	5. Pēc piedāvājuma iesniegšanas termiņa beigām Pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvāta cena nedrīkst pārsniegt 9 999,99 *euro* bez PVN.
5. **Samaksas nosacījumi:** Rēķina apmaksa tiks veikta 1 (vienu) reizi mēnesī pēc e-rēķinu[[1]](#footnote-1) saņemšanas Talsu novada Centrālās pārvaldes Informācijas un komunikācijas tehnoloģiju nodaļas e-adresē (IKT\_NODALA@40900037903), sekundāri e-pasta adresē it@talsi.lv. Pēc rēķina saņemšanas apmaksa tiek veikta 20 (desmit) darba dienu laikā.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā, tehniskajā piedāvājumā un izvērstā finanšu piedāvājumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā, tehniskajā piedāvājumā un izvērstā finanšu piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā un tehniskajā specifikācijā, tehniskajā piedāvājumā un izvērstā finanšu piedāvājumā norādītajām prasībām, kā arī citos gadījumos saskaņā ar normatīvajiem aktiem.
1. *E – rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektrisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam EN 16931-1 atbilstošo sintakšu saraksts”.* [↑](#footnote-ref-1)